«Մեր հիմնական նպատակն է դառնալ խոսափող ասելիք ունեցող երիտասարդների համար, որը պետք է հասցնել հասարակությանը,- մեզ հետ զրույցում նշեց Արեգ Քոչինյանը եւ հավելեց,- ներկայումս Հայաստանում ձեւավորված վերլուծական դաշտը կոմպետենտ չէ, մարդիկ, ովքեր ներկայանում են որպես վերլուծաբաններ, համապատասխան մասնագիտացում չունեն: Մեր կենտրոնի հիմնական նպատակն է Հայաստանի վերլուծական դաշտում սերնդափոխություն կատարելը, համապատասխան մասնագիտացում ունեցող երիտասարդներին՝ որպես երիտասարդ ուսումնասիրողներ, վերապատրաստվելու եւ որպես հրապարակախոսներ եւ վերլուծաբաններ հանդես գալու հնարավորություն ընձեռելը»: